ଟ୍ୟୁବୋ-ଓଭାରିଆନ ଆବସେସ

ଟ୍ୟୁବୋ-ଓଭାରିଆନ ଆବସେସ (ଇଂରାଜୀ ଭାଷାରେ  Tubo-ovarian abscess/ ଟିଓଏ / TOA ) ହେଉଛି ବହୁଳ ସଂକ୍ରାମକ ପଦାର୍ଥ ଯାହା ଡିମ୍ବକୋଷ ବା ଗର୍ଭାଶୟ ନଳୀ ସହିତ ଜଡିତ ଥାଏ, ସାଧାରଣତଃ ପ୍ରସବ ବୟସର ମହିଳାମାନଙ୍କଠାରେ ପେଲଭିସ ପ୍ରଦାହ ରୋଗ (ପିଆଇଡି/ PID)ଦ୍ୱାରା ଘଟିଥାଏ ।  ଏହା ପେଲଭିକ ଯନ୍ତ୍ରଣା, ଯୋନୀ ସ୍ରାବ, ଜ୍ୱର ଏବଂ ପେଲଭିକ୍ ଲମ୍ପ୍ ଭାବରେ ଉପସ୍ଥାପିତ ହୁଏ । ବାନ୍ତି ଲାଗିବା କିମ୍ବା ଅସ୍ୱାଭାବିକ ଯୋନୀ ରକ୍ତସ୍ରାବ ମଧ୍ୟ ହୋଇପାରେ । ଜଟିଳତା ମଧ୍ୟରେ ଉପରୋକ୍ତ ଅଙ୍ଗମାନଙ୍କରେ ଫାଟ ସୃଷ୍ଟି ହୋଇ ସେପ୍ସିସ ଏବଂ  ପେରିଟୋନାଇଟିସ୍ ହୋଇପାରେ । ଦୀର୍ଘକାଳୀନ ସମସ୍ୟାଗୁଡ଼ିକରେ କ୍ରନିକ ପେଲଭିକ ଯନ୍ତ୍ରଣା, ବନ୍ଧ୍ୟାକରଣ କିମ୍ବା ଏକ୍ଟୋପିକ୍ ଗର୍ଭଧାରଣ ମଧ୍ୟ ହୋଇପାରେ ।

ସବୁଠାରୁ ସାଧାରଣ କାରଣ ହେଉଛି ପେଲଭିକ୍ ପ୍ରଦାହଜନକ ରୋଗର ଜଟିଳତା । ଅନ୍ୟାନ୍ୟ ବିପଦ ସଙ୍କଟ ମଧ୍ୟରେ ଗର୍ଭାଶୟ ମଧ୍ୟସ୍ଥ ଉପକରଣ, ଏକାଧିକ ଯୌନ ସାଥି, ପୂର୍ବତନ ପିଆଇଡି, ଏବଂ ପେଲଭିସ ଅଙ୍ଗ କର୍କଟ ହୋଇପାରେ । ଏହା ହିଷ୍ଟେରେକ୍ଟୋମିର ଜଟିଳତା ଭାବରେ ହୋଇପାରେ ଏବଂ ଏଚଆଇଭି / ଏଡସ, ମଧୁମେହ ଏବଂ ଏଣ୍ଡୋମେଟ୍ରିଓସିସ୍ ସହିତ ଜଡିତ ହୋଇପାରେ । ସଂକ୍ରମଣ ସାଧାରଣତ ଯୋନୀରୁ ଗର୍ଭାଶୟର ଭିତର ଲାଇନ୍ ଦେଇ ଫାଲୋପିଆନ୍ ଟ୍ୟୁବ୍ ଏବଂ ପେରିଟୋନିଆଲ୍ କୋଟର ପର୍ଯ୍ୟନ୍ତ ବ୍ୟାପିଥାଏ |  ଏହା ପାଖାପାଖି ଥିବା ପେଲଭିକ୍ ଅଙ୍ଗ କୋଟର ସହିତ ଜଡିତ ହୋଇପାରେ । ଟ୍ୟୁବୋ-ଓଭାରିଆନ୍ ଆବସେସ ଗଠନ ପାଇଁ ସାଧାରଣତ ନିକଟସ୍ଥ ସଂକ୍ରମଣ ଯେପରିକି ଅପେଣ୍ଡିକ୍ସ କମ୍ ହୋଇପାରେ । ସାଧାରଣତ ଏସ୍କେରିସିଆ କୋଲାଇ, ବ୍ୟାକ୍ଟେରଏଡେସ ଫ୍ରାଜିଲିସ୍, ପେପ୍ଟୋଷ୍ଟ୍ରେପ୍ଟୋକୋକସ୍, ପେପ୍ଟୋକୋକସ୍ ଏବଂ ଏରୋବିକ ଷ୍ଟ୍ରେପଟୋକୋକି ଭଳି ଅନେକ ପ୍ରକାରର ଜୀବାଣୁ ଜଡିତ ଥାଆନ୍ତି ।

ଗର୍ଭାଶୟରୁ ହୁଏତ ହଳଦିଆ-ସବୁଜ ସ୍ରାବ ବାହାରିବା ଦେଖାଯାଏ ଏବଂ ଗର୍ଭାଶୟ ଘୁଞ୍ଚାଇଲେ ଯନ୍ତ୍ରଣା ଦେଇପାରେ । ରକ୍ତ ପରୀକ୍ଷାରେ ସାଧାରଣତଃ ଅଧିକ ଶ୍ୱେତ ରକ୍ତ କଣିକା ଥିବା ଦେଖାଯାଏ । ଅନ୍ୟାନ୍ୟ ପରୀକ୍ଷା ପରୀକ୍ଷା ମଧ୍ୟରେ ଗର୍ଭଧାରଣ ପରୀକ୍ଷା, ପରିସ୍ରା କଲଚର, ଗର୍ଭାଶୟ ଗ୍ରୀବା ଓ ରକ୍ତସ୍ରାବ, ଯୋନୀସ୍ରାବ ପରୀକ୍ଷା କରାଯାଏ । ଚିକିତ୍ସା ପ୍ରାରମ୍ଭରେ ଇଞ୍ଜେକସନଦ୍ୱାରା ଆଣ୍ଟିବାୟୋଟିକ ଦିଆଯାଇଥାଏ । ଛୁଞ୍ଚି ଜନିତ ଚୁଷଣ, ଲାପାରୋସ୍କୋପି କିମ୍ବା ଯଦି ଏହା ପ୍ରଭାବଶାଳୀ ନହୁଏ, ଲାପାରୋଟୋମି ମାଧ୍ୟମରେ ନିଷ୍କାସନ କରାଯାଏ । ସାଧାରଣତଃ ହସ୍ପିଟାଲରେ ଭର୍ତ୍ତି ହେବା ଆବଶ୍ୟକ ହୁଏ ।

ଟ୍ୟୁବୋ-ଓଭାରିଆନ ଆବସେସ ବିରଳ ରୋଗ ଅଟେ ।  ଯୁକ୍ତରାଷ୍ଟ୍ରରେ ଏହା କେବଳ ୨%ରୁ ସାମାନ୍ୟ ଅଧିକ ପିଆଇଡି କ୍ଷେତ୍ରରେ ଘଟିଥାଏ ।  ୧୫ରୁ ୪୦ ବର୍ଷ ବୟସର ମହିଳାମାନେ ପ୍ରାୟ ପ୍ରଭାବିତ ହୁଅନ୍ତି । ଉପଯୁକ୍ତ ଚିକିତ୍ସା ସହିତ ମୃତ୍ୟୁ ଅସ୍ୱାଭାବିକ ଥିବାବେଳେ ଏହା ୪% ଲୋକଙ୍କଠାରେ ଘଟିପାରେ, ଯେଉଁମାନଙ୍କର ଆବସେସ ଫାଟି ଯାଇଥାଏ । ପ୍ରଥମେ ୧୮୩୫ ମସିହାରେ କଲପୋଟୋମି ମାଧ୍ୟମରେ ଏହା ନିଷ୍କାସିତ କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki